GiliGold/VAD_KnessetCorpus huggingface dataset:
גבי קדוש: זה היה פוגע בכל הפסטיבלים.
אלכס מילר: מוטי, בבקשה.
מרדכי יוגב: אני סגן ראש מטה מועצת בנימין, אבי רואה.
מרדכי יוגב: קודם כל, אני רוצה לומר תודה לכל העוסקים במלאכה.
מרדכי יוגב: אני חושב שהתקדמנו הרבה.
מרדכי יוגב: דבר שני, צריך לפשט תהליכים.
מרדכי יוגב: אני מפריד בין מבני הקבע ותב"עות לחינוך, לבין היבילים.
מרדכי יוגב: אמנם מבני הקבע מקודמים, אבל מאוד לאט.
מרדכי יוגב: זה תהליך של שנים.
מרדכי יוגב: גם במקומות בהם לכאורה שר הביטחון אישר הליכים לתוקף בעירייה וצביקה עושה מאמצים – ואני אומר תודה – יש בסוף אדם אחד, שמזה חודשיים תוקע את הדברים.
מרדכי יוגב: לא אומר את שמו.
מרדכי יוגב: זה יכול להיות יהודי טוב במנהל האזרחי.
מרדכי יוגב: אי אפשר לקדם שני מוסדות חינוך, שכבר 3 ורבע שנים אנחנו עסוקים בניסיון לקדמם ולהסדיר את התב"ע, כאשר שר הביטחון כבר אישר.
אריה אלדד: באיזה נימוק הוא תוקע?
יעקב כץ: בירוקרטיה.
מרדכי יוגב: עוד תוספת בירוקרטיה על דברים, שהם בחלקם בסמכות ועדה מקומית ואין צורך להעלות אותם שוב למנהל.
מרדכי יוגב: יש תוכניות בינוי מפורטות ודברים נוספים.
מרדכי יוגב: מי שיודע, יודע.
אלכס מילר: האם אתם מכירים את העניין הזה?
אלכס מילר: האם אפשר לפשט את זה?
צביקה כהן: זו בירוקרטיה מקצועית.
אלכס מילר: רבותיי, בירוקרטיה זה דבר טוב, אבל ברגע שזה משתלט על חיי היומיום זה הופך להיות לא רציונאלי.
אלכס מילר: אם יש דברים הגיוניים ואפשר למצוא דרך לסייע, אז צריך לסייע.
אלכס מילר: בסופו של דבר, אנחנו נותנים סמכות וחיזוק למערכות ממשלתיות.
אלכס מילר: ברגע שאנחנו מזהים שהופכים את הסמכות שלנו ומשתמשים בה כדי לשים מקל בגלגלים, אנחנו פונים לחוק ומשנים את החוק.
אלכס מילר: אם יש כרגע סמכות לשחק עם זה, אז יכול להיות שכדאי לקחת את הסמכות.
אלכס מילר: אם אתם יכולים להתגמש ולסייע, תעשו את זה.
אלכס מילר: אל תנצלו את הכוח שיש ברשותכם כדי להשתמש בבירוקרטיה.
מרדכי יוגב: אני אתן דוגמא נוספת ובה אני אסתפק, כי באמת יש מאמצים גדולים וראוי לשבח עליהם.
מרדכי יוגב: אני משבח פה את צביקה ואת איתן ברושי ואחרים.
יעקב כץ: אתה משבח פה יותר מדי את כולם.
יעקב כץ: הם ירגישו טוב.
מרדכי יוגב: הדוגמא שלי היא של הקו הכחול.
מרדכי יוגב: תגברו את הצוות הזה, אבל עדיין אנחנו משקיעים עבודת מאמץ של תכנון של שנה-שנתיים, נותנים כסף למתכננים לשני מוסדות בעלי, בנעלה או במקום אחר, מקפידים שזה יהיה בתוך קו כחול, ובא צוות קו כחול וקורע את כל השטח הזה.
מרדכי יוגב: כך עבודה של תכנון של מבני קבע יורדת לטמיון וצריך לחפש עבודה של שנה ועבודה של כסף כדי לקדם תהליכים.
מרדכי יוגב: כאשר לא מקדמים תהליכים למבני קבעי, נדרשים עשרות יבילים.
מרדכי יוגב: בבנימין דרושות לשנה הבאה 110 כיתות, 40-50 חדשות ממש, עקב גידול טבעי, וכ-50-60 בבניית אבן.
מרדכי יוגב: בנוגע ליבילים – אני מבקש לקבל מה שהוא אמר בפישוט תהליכים.
מרדכי יוגב: הוראת השעה לפעמים מצחיקה.
מרדכי יוגב: באדם ה בתוך תב"ע בתוקף, אלא שייעוד המגרש הוא שונה.
מרדכי יוגב: אנחנו מדברים על דבר זמני.
מרדכי יוגב: אנחנו רוצים שהמגרש הזה ישמש לייעודו בעתיד, אבל כרגע אין מגרש אחר.
מרדכי יוגב: הוראת השעה מחייבת הגשת גרמושקות ודברים אחרים.
מרדכי יוגב: אילו אפשר היה לצרף לבקשה את תצלום האוויר עם המיקום המדויק של המבנה, כאשר הוא לא במגרש חדש אלא במגרש בתוך קו כחול ולא באדמה פלסטינית, חס ושלום, אלא באדמות מדינה.
מרדכי יוגב: ההליך הזה הוא הליך פשוט יותר.
מרדכי יוגב: הליך של גרמושקות הוא הליך שדורש עשרות אלפים ושבועות של תכנון.
יהודית גידלי: גרמושקות זה כלי נגינה.
יהודית גידלי: מה זה פה?
מרדכי יוגב: כל התוכניות המחייבות העסקה של אדריכלים ועוד תנאים אחרים.
מרדכי יוגב: פעם רצו בטיחות, פעם רצו נגישות ופעם רצו דברים אחרים.
יעקב כץ: אז מה התשובה.
איתן ברושי: מוטי, אתה מטעה פה את האנשים.
איתן ברושי: השאלות האלה לא קשורות ליהודה ושומרון.
איתן ברושי: אין מקום בו שינוי ייעוד נעשה, אלא לפי הכללים.
איתן ברושי: יש ביהודה ושומרון, כתוצאה מגידול מואץ מצד אחד ותוכניות לא מושלמות מצד שני, שאלות לא פשוטות הקשורות לשגרה.
איתן ברושי: הן לא קשורות לשום דבר אחר.
איתן ברושי: לעומת זאת, יש יישובים אחרים - היום בעיתונים כתוב על עופרה, ומחר יהיה כתוב על עלי – בהם לא נאפשר בנייה במשך חודשים רבים, משום שכל בנייה היא הפרת החוק, לא רק על אדמות פרטיות, אלא גם על אדמות מדינה, אם נוכיח שאלה הן אדמות מדינה.
איתן ברושי: אתם לא מתאפקים, כולל בעופרה, ואחרי שהיתה התחייבות של הרב גיסר אתם בונים בעופרה למרות שזה אסור.
יעקב כץ: ככה זה גם אצל הבדואים?
יעקב כץ: איתן ברושי: עוד פעם אתה צועק על הבדואים?
יעקב כץ: ההתחכמות שלך לא מועילה.
יעקב כץ: היא כן מועילה.
יעקב כץ: אם אני הייתי שר ביטחון, הכל היה נפתר.
איתן ברושי: לפי דעתי, אתה תהיה ראש ממשלה.
איתן ברושי: לפי היומרה שלך.
יעקב כץ: אתה היית מקבל הוראה לפתור את זה.
יעקב כץ: מדובר בעין טובה ובלב טוב.
איתן ברושי: קצ'לה, אתה הרי רוצה לפתור בעיה ולא ליצור בעיה.
איתן ברושי: ליצור בעיה, זאת לא בעיה.
איתן ברושי: אפשר לעשות אותה בכל מקום, גם פה.
איתן ברושי: אם רוצים לפתור את הבעיה, צריך להבין את הנתונים.
איתן ברושי: אתה היית איש שעשה פעולות.
איתן ברושי: דבר ראשון, תשמע את המודיעין ואל תכעס על השליח.
איתן ברושי: קודם כל, צריך להבין את המציאות.
איתן ברושי: כאשר עוסקים בשינוי ייעוד, זה שינוי ייעוד.
איתן ברושי: סגל לא אחראי על שינוי ייעוד.
איתן ברושי: השם שהוזכר הוא סגל.
איתן ברושי: מותר לבקר ולהזכיר שמות, אבל צריך להבין שחלק מהשאלות לא קשורות ליהודה ושומרון.
איתן ברושי: אלה שאלות הקשורות להתנהלות ראשי רשויות, מהנדסים וגורמים מקצועיים.
איתן ברושי: השאלות הקשורות ליהודה ושומרון הן באיתמר, עלי ועופרה.
איתן ברושי: כדאי שתשאל על עלי ועופרה.
איתן ברושי: לפי דעתי, שם הבעיות הן מסובכות.
איתן ברושי: תדבר עם האנשים על עופרה ועלי, ותשאל אותם איפה זה עומד.
יעקב ליבי: אבל כמה זמן צריך לפתור את זה?
איתן ברושי: אתה צודק.
אורית נוקד: בחברון יש בסך הכל גן אחד, והילדים נמצאים שם בתנאים בלתי סבירים לחלוטין.
אורית נוקד: השנה 7 ילדים חלו בחזרת, ומשרד הבריאות אמר שהגן משמש מדגרה למחלות.
אורית נוקד: הייתי רוצה שיפרטו כאן את המתווה, לפיו הולכים להכניס את הילדים בשנה הבאה לגן.
יעקב ליבי: אני מנהל מחלקת החינוך של המועצה האזורית מטה בנימין.
יעקב ליבי: דובר כאן על הגידול.
יעקב ליבי: אצלנו הגידול הוא בין הגבוהים.
יעקב ליבי: אנחנו מדברים על 12%.
יעקב ליבי: זה כ-2,000 תלמידים במטה בנימין.
יעקב ליבי: כאן זה נשמע גן עדן, אבל אני הילד הקטן שנמצא בכיתות.
יעקב ליבי: אני יודע, שילדים נמצאים בקרוונים עם רצפה מתפוררת.
יעקב ליבי: כל מיני דברים מתפתחים שם מרוב שהם ישנים.
יעקב ליבי: המציאות נשמעת כאן יפה, אבל בשטח זה לא נכון.
יעקב ליבי: בשטח, מאות ילדים נמצאים בקרוונים שלא ראויים לשימוש.
יעקב ליבי: אצלנו במועצה יש חלוקת עבודה.
יעקב ליבי: אני עובד מול משרד החינוך, ומוטי עובד מול המנהל האזרחי.
יעקב ליבי: בעיני המערכות רצות נהדר.
יעקב ליבי: כאשר אני בא למשרד החינוך, הכל רץ.
יעקב ליבי: יגאל צרפתי, אסף ואילן מריצים את הדברים.
יעקב ליבי: יש לנו תכנון של 3 שנים קדימה, ואנחנו יודעים בידוק מה הולך להיבנות.
יעקב ליבי: מבחינת משרד החינוך הכל רץ.
יעקב ליבי: זו מערכת בירוקרטית גדולה, והיא עובדת נהדר.
יעקב ליבי: מצד שני, מה שקשור למינהל האזרחי לא מתקדם.
יעקב ליבי: זה מה שתוקע אותנו.
יעקב ליבי: אני הילד הקטן.
יעקב ליבי: אני לא מבין בתב"עות או בגרמושקות.
יעקב ליבי: אני שואל, מה אשם הילד הקטן הנמצא בכיתה בלתי ראויה.
יעקב ליבי: כאן צריכים הוראת שעה, כדי למצוא את הדרך איך מפצחים את הבעיה הזו ונותנים פתרון.
איתן ברושי: האם אתה יכול לתת דוגמא?
יעקב ליבי: אולפנת עופרה הכוללת 950 בנות.
יעקב ליבי: מדינת ישראל בנתה בניין.
יעקב ליבי: לא אני בניתי את זה.
יעקב ליבי: הכל נבנה כחוק.
יעקב ליבי: היום שינו את הנהלים.
יעקב ליבי: משרד החינוך מכיר בכך שצריכים לבנות שם 17 כיתות, אבל כבר שלוש שנים לא זזים שם מילימטר מבחינת הבנייה.
אלכס מילר: זה בדיוק מה שאנחנו מדברים עליו עכשיו.
גבי קדוש: הוראת השעה כוללת קידום התב"עות.
יעקב ליבי: זה לא מתקדם.
איתן ברושי: אני אומר לך, שיכול להיות שבעוד שנה נשב פה באותו מצב.
איתן ברושי: אתה יכול לפנות לחברי הכנסת, שיתקצבו סיוע מיוחד למנגנון או לעובדים שיקדמו את הנושאים הקשורים להסדרת המקומות.
איתן ברושי: בעקבות הבג"צים האחרונים, אנחנו התחייבנו לא רק לפנות בתים אלא גם להסדיר אזורים שבעבר לא הסדירו אותם.
איתן ברושי: בבג"צים כתוב איפה משרד הביטחון התחייב להסדיר מקומות כמו עופרה ועלי.
איתן ברושי: המדיניות של הממשלה היא להסדיר את כל מה שלא על אדמות פרטיות.
איתן ברושי: ההיקף הזה הוא מאוד גדול, וזה עוד לפני שצריך לטפל בבנייה הלא חוקית, או בבנייה מוסדרת שצריך לקדם אותה על פי השגרה.
איתן ברושי: במגבלות כוח האדם הקיימות, זה לא יתקדם הרבה גם בעוד שנה.
איתן ברושי: אתמול ישבתי על בג"צ חדש נגד עלי.
איתן ברושי: הבג"צ הזה מדבר על מספר איתורים בעלי, כולל פלגי מים שהוא מאחז לא חוקי.
איתן ברושי: היכולת להתמודד עם הסדרת עלי ועופרה היא משימה ענקית.
איתן ברושי: בתוך זה יש מחיר גם לתושבים וגם למוסדות החינוך.
אלכס מילר: כמה עובדים חסרים?
איתן ברושי: אני לא רוצה לתת מספרים.
יעקב ליבי: מה הבעיה עם נריה?
איתן ברושי: אני בכוונה לוקח את איתמר, עופרה ועלי ושם אותם בלב העניין, כי הם שלושה ישובים גדולים.
אלכס מילר: כרגע יש שאלה מהותית.
אלכס מילר: גם אם יש אישור, אין כוח אדם שיבצע.
אלכס מילר: אני שואל את חה"כ אריאל, שהוא חבר בוועדת הכספים.
אורי אריאל: אני לא מייצג את המנהל האזרחי.
אורי אריאל: יש לי ביקורת עליהם.
אורי אריאל: הם ביקשו תוספת של 40 תקנים לפני כשנה.
אורי אריאל: הם הסבירו אז את הצרכים, כפי שאומר איתן ברושי.
אורי אריאל: הם קיבלו את התקציב, בניגוד לדעתי.
אורי אריאל: עכשיו הם ביקשו עוד תוספת תקציבית של 8,000,000 שקלים, וזה אושר להם.
אורי אריאל: לעניות דעתי, לא חסרים עובדים, אלא שלוקחים חלק גדול מהעובדים האלה למשימות, שאתה ואני לא מסכימים עליהן.
אורי אריאל: כך חסרים עובדים.
אורי אריאל: אם שואבים את כל כוח האדם, שאומרים שהוא בקו כחול, למשימות של פיקוח בתוך היישובים, חסר.
אורי אריאל: השאלה היא איך מציגים את זה.
אורי אריאל: אני לא חושב שיש בעיה של עובדים.
צביקה כהן: לא דיברתי על בעיות עובדים.
צביקה כהן: אני לא נכנס לזה.
צביקה כהן: נכון שהיתה בעיה בצוות קו כחול, והעלינו את זה לפני שנה כשישבנו פה.
צביקה כהן: היום הצוות תוגבר, והוא מונה 6 אנשים.
אלכס מילר: אז מי נותן מענה?
צביקה כהן: גם עופרה וגם עלי נמצאים בעבודה מאוד מתקדמת בנושא קו כחול.
צביקה כהן: כאשר נגמור את זה, זה כבר קטע פוליטי.
צביקה כהן: זה לא אצלי.
צביקה כהן: כאשר נגיע לזה, זה יאושר.
צביקה כהן: בעופרה כבר הסתיימה העבודה על קו כחול, והיא מחכה לאישור משפטי.
אלכס מילר: אני מציע, שאת העניין המקצועי תסיימו, ואת העניין הפוליטי תשאירו לנו.
אלכס מילר: אני רוצה שתסיימו במהרה את הנושא המקצועי.
אלכס מילר: ברגע שהכל יהיה כתוב, ברגע שהכל יהיה על השולחן, אנחנו ניקח את זה למגרש הפוליטי.
אלכס מילר: כרגע אי אפשר לקחת את זה לאיזשהו פתרון אם לא סיימתם את כל ההליכים.
אלכס מילר: מההיבט הבטיחותי, אנחנו לא יכולים להמר בעניין הזה.
אלכס מילר: אם יש כיתות שנמצאות במצב בטיחותי לא טוב, מישהו צריך לבצע את העבודה, לתקן ולשפץ.
אלכס מילר: מדובר פה בילדים.
אלכס מילר: אם סיימתם את ההיבט המקצועי, אנחנו נקדם את העניין של האישור.
אלכס מילר: בסופו של דבר צריך להסתמך על משהו.
אלכס מילר: אני רוצה לברך את משרד החינוך על כך שהצליחו להתקדם לכיוון פתיחת שנת הלימודים בצורה מסודרת עם תוספת של 320 כיתות ותכנון של 1,000 או יותר לשנים הבאות.
אלכס מילר: חשוב מאוד שאתם נמצאים עם יד על הדופק בכל העניין הזה.
אלכס מילר: אני מציע, שאם ישנן סוגיות שצריך לפתור בשיתוף עם ועדת החינוך וכל אותם חברי כנסת, שחרטו על דגלם קידום סוגיות אלה, תפנו אלינו ואנו נתמוך.
אלכס מילר: אני גם מברך את משרד הביטחון שראה לנכון ליישם את כל אותן ההחלטות שהתקבלו בעבר, תמך ואישר את התוכניות במהרה, כדי שלא נגיע למצב בו ילדים נמצאים ללא מקומות לימוד.
אלכס מילר: אני מבקש, לפתור את הסוגיות הבירוקרטיות שאתם מכירים, שהן תוספת לא רציונאלית.
אלכס מילר: בנוגע למה שהעלו כאן: אישורים כאלה ואחרים ותכנון שצריך להיות מבחינת המנהל - כל ההיבט המקצוע – תסיימו.
אלכס מילר: אנחנו צריכים לקבל הוראה שאת כל ההיבט המקצועי סיימתם.
אלכס מילר: את כל השאר תשאירו לנו.
אלכס מילר: בנוסף, אני פונה לראש הממשלה, דרך נציגיו כאן, בבקשה להביא בהוראת שעה את כל הנושא של הפטורים, כפי שהיה בשנה שעברה.
אלכס מילר: מצפים ומחכים לזה גם היום.
אלכס מילר: בשבוע הראשון של מושב החורף נקיים ישיבה, כדי לראות כיצד אנחנו יכולים לתכנן את השנה כדי שלא נגיע למצבים של משבר לפני פתיחת שנת הלימודים.
אלכס מילר: בנוסף, נערוך סיורים בפתיחת שנת הלימודים.
אלכס מילר: ישנה סוגיה נוספת מול משרד החינוך.
אלכס מילר: זה אמנם לא מול האנשים שנמצאים כאן, אבל זה נוגע למורים.
אלכס מילר: ישנה בעיה מאוד קשה שם.
אלכס מילר: מורים נכנסים, מורים יוצאים.
אלכס מילר: באריאל ישנה ירידה של 14% בבגרויות.
אלכס מילר: בשנתיים האחרונות היתה עזיבה של 15 מורים.
אלכס מילר: זה מצב לא נורמאלי.
אלכס מילר: צריך למצוא דרך לשנות את המצב.
אלכס מילר: צריכים להכניס מורים בתוכנית עידוד.
אלכס מילר: צריכים למצוא דרכי פעולה ותמיכה.
אלכס מילר: על כך נקיים ישיבה נוספת בלי שום קשר לייתר היישובים בהם יש התדרדרות בבגרויות.
אלכס מילר: ביו"ש צריך לחשוב באופן יצירתי על כל הנושא של המורים.
אורי אריאל: האם אתם יודעים לענות בנוגע לאוטובוסים ממוגני ירי?
אורי אריאל: הנושא ידוע.
אורי אריאל: גבי, אם תוכל תבדוק ותיתן תשובה ליו"ר.
אורי אריאל: הוא יעדכן אותנו.
גבי קדוש: בסדר.
אלכס מילר: אני התייחסתי לזה בביקור שהיה לי ביו"ר לפני כמה חודשים.
אלכס מילר: היתה בקשה לתקצוב מיגון אוטובוסים.
אלכס מילר: כל מי שרלוונטי לנושא: משרד התחבורה והשלטון המקומי של יו"ש, תעדכנו אותי בנושא של מיגון אוטובוסים, איפה אנחנו עומדים מבחינת התקצוב של העניין הזה.
אלכס מילר: צהריים טובים לכולם, אנחנו פותחים את ישיבת ועדת החינוך.
אלכס מילר: אנחנו בתאריך 4.7.2011, ב' בתפוז תשע"א.
אלכס מילר: הנושא-הצעת חוק הספורט (תיקון מספר 6), התשע"א-2011.
אלכס מילר: אנחנו בדיון השני.
אלכס מילר: הדיון הראשון התקיים לפני כמה חודשים.
אלכס מילר: ביקשנו מהגורמים הממשלתיים, גם מאלה שיזמו את החוק וגם ממשרד המשפטים לבוא בדברים סביב הסוגיות השונות בהצעת החוק.
אלכס מילר: עד היום היו דיונים, לפי מה שאני שמעתי, די מתקדמים ובחלק מהדברים הגיעו להסכמות, בחלק, לפי מה שאני מבין, לא, אבל מה שחשוב לציין, שפשוט מה שהיה אתמול, עוד לא היה לי דבר כזה, כמה שאני יושב ראש ועדה, עוד לא היה לי דבר כזה.
אלכס מילר: עד השנייה האחרונה מבטלים, ממשיכים, מבטלים, ממשיכים, מבטלים, ממשיכים.
אלכס מילר: שני משרדים מדברים בצורה שונה.
אלכס מילר: אחד אומר, הכול בסדר.
אלכס מילר: שני אומר, לא בדיוק.
אלכס מילר: אחר כך ההוא אומר, הכול בסדר.
אלכס מילר: אחר כך הם אומרים, לא בדיוק.
אלכס מילר: רבותיי, תבינו, אצלי זה לא עובד ככה.
אלכס מילר: ברגע שקבעתי דיון, יש לכם בעיה?
אלכס מילר: תודיעו לי יומיים לפני הישיבה שיש בעיה, לא הגעתם להסכמות, נקשיב ונדחה את זה.
אלכס מילר: אי אפשר ב-20:00, ב-21:00 בערב להודיע לי שבעצם יש בעיות וכנראה שצריך לדחות את הדיון.
אלכס מילר: אין אף אחד בפועל שיכול לעשות את זה, ואנחנו לא נכריח אנשים כל פעם לשנות את לוח הזמנים שלהם, אחרי שבעצם פורסם ואנשים צריכים להגיע גם מחלקים שונים בארץ, וישיבה שמתקיימת ב-12:30, אם אנחנו מודיעים ב-09:00 בבוקר שהישיבה נדחית, אז כמובן שזה כרוך בכך שאנשים יצטרכו לשנות את כל סדר היום.
אלכס מילר: אז בכך אנחנו מקיימים את הישיבה.
אלכס מילר: אני מקווה אותם שאותם חילוקי דעות שהיו סביב הנושא הזה, נפתרו עד לרגע זה, ובחלק מהדברים אולי נכריע, בחלק לא, אבל אם תהיה לנו אפשרות היום לסיים את הצעת החוק, אנחנו נסיים.
אלכס מילר: אם לא, נמשיך לקיים דיונים.
אלכס מילר: גבירתי השרה, את רוצה לפתוח, את רוצה להציג כל מיני שינויים?
והספורט לבנת: קודם כל סליחה על האיחור, אני פשוט באה מישיבת הועדה לקידום מעמד האישה בעניין הפנסיה לנשים, אז אני מתנצלת.
והספורט לבנת: אני שמעתי את סוף ההקדמה שלך ואני מסכימה איתך.
והספורט לבנת: אכן ביום ראשון היתה ישיבה של המשרד עם משרד המשפטים ועם נציגות של האיגודים, כדי לנסות ולהגיע להסכמות.
והספורט לבנת: היתה התקדמות.
והספורט לבנת: אני לא יודעת בדיוק איפה היא עומדת.
והספורט לבנת: אנחנו אולי תיכף נשמע, אבל היתה התקדמות מסוימת שלא הגיעה לכלל השלמה, למרות שאתמול חשבנו שאולי כן, אבל היא לא הגיעה לכלל השלמה.
והספורט לבנת: עיקר העניין הוא אותו נושא שבו אנחנו עצרנו בפעם הקודמת, הנושא של מי יבדוק את הרישום הפלילי.
והספורט לבנת: מבחינת החוק כפי שאנחנו יודעים, רק משרד ממשלתי רשאי לבדוק.
והספורט לבנת: היתה איזה שהיא הצעה שיכול להיות שאפשר לפתור את זה בצורה אחרת.
והספורט לבנת: זה לא הסתיים עדיין, אני מבינה, על ידי משרד המשפטים.
והספורט לבנת: אנחנו כאן נמצאים באותו מקום.
והספורט לבנת: למעשה מה שאני יכולה להגיד, אדוני היושב ראש, כפי שאני רואה את הדברים לפחות, אפשר לתת עוד איזה שהוא זמן מסוים, מוגבל מאוד.
והספורט לבנת: אני מדברת על לפני הפגרה כמובן, כדי לקיים את הדיונים האלה עם משרד המשפטים.
והספורט לבנת: היה והדבר לא יקרה, הוועדה תצטרך לקבל החלטה.
והספורט לבנת: כך אני רואה את הדברים, על פי חוק.
והספורט לבנת: זו נקודה ראשונה.
והספורט לבנת: נקודה שנייה היא לגבי תוספת שבמהלך אותו דיון ביום ראשון, נוספה כאן אותה הצעה לפחות, להוסיף אותה כאן לחוק.
והספורט לבנת: אני חושבת שהיועצת המשפטית של הוועדה ראתה אותה, הנושא של העברת זכויות.
והספורט לבנת: הנושא הזה התעורר עקב הפרשה האחרונה שהיתה בפרשת הכדור המרכזי, וכמובן נספחה אליה, של מיהם הבעלים של קבוצות ומי בודק אותם.
אלכס מילר: אז מה בדיוק ההצעה, אפשר לשמוע?
והספורט לבנת: כן, כן, ההצעה כאן, שמי שיהיה מוסמך לבדוק כפי שייקבע, מה שאמרתי קודם, יבדוק גם את נושא העברת זכויות באגודת ספורט כדי לשמור על טוהר המידות והיעדר ניגוד עניינים של בעלי זכויות באגודות ספורט, שזה השאלות שהתעוררו, מי יהיו למעשה אלה שרוכשים - - -
אלכס מילר: זאת אומרת, לפי ההצעה שלכם, הגוף שבעצם בודק את ההתנהלות, מעכשיו גם יבדוק את מי שבעצם מעוניין לרוכש קבוצה כזו או אחרת, בהיבט הכשרות שלו לרכישה, ויש בעצם תנאים שמגבילים אנשים כאלה ואחרים לרכוש קבוצות.
אלכס מילר: זה גם מפורט בהצעה שלכם.
והספורט לבנת: ההצעה הזאת מקובלת, החלק הזה מקובל גם על, אני אומר בשמם, אם תהיה להם הערה, אז הם יעירו, גם על ההתאחדות לכדורגל ואיגוד הכדורסל, מקובל עליהם.
והספורט לבנת: אלה שני הגופים שהיו בדיון הזה, וזה מקובל גם על שני הגופים הללו.
והספורט לבנת: אחרים לא היו, אז אני לא יכולה לומר שום דבר על גורמים אחרים.
והספורט לבנת: אני חושבת שהתוספת מאוד חשובה, שיכולה באמת לתת גם מענה ענייני וגם מענה ציבורי לאור כמובן ההתרחשויות האחרונות.
והספורט לבנת: כאן אנחנו עומדים.
והספורט לבנת: לגבי יתר הנושאים כפי שקראנו בפעם הקודמת, לא היו מחלוקות.
והספורט לבנת: אפשר אפילו להצביע עליהם אולי.
אלכס מילר: אני מציע שנעשה את זה בצורה כזאת: קודם כל אני מבקש מהיועצים המשפטיים של שני המשרדים, גם משפטים וגם ספורט, לנמק את התוספת לחוק, התוספת החדשה.
אלכס מילר: אני כבר אומר לכם שהנושא, בגלל שזה נושא חדש שהוסף, אנחנו צריכים לקיים דיון נפרד על העניין הזה.
אלכס מילר: אנחנו נקיים דיון על העניין הזה ספציפית.
אלכס מילר: אם שני המשרדים מסכימים על העניין הזה ואין בקשה לעניין של נושא חדש, אז אנחנו נקיים על זה דיון בנפרד ופשוט נכניס את זה לנוסח החוק.
אלכס מילר: דבר שני, השאלה שנשאלת גם משני המשרדים, על אותם הסעיפים שהם בהסכמה, מהם והאם אנחנו יכולים להתקדם ולהצביע על מה שבהסכמה, כל מה שלא בהסכמה.
אלכס מילר: אם זה לא מהותי, אם נצליח להכריע היום, אז נכריע.
אלכס מילר: אם לא, אז אנחנו נקיים בישיבה שתהיה על הנושא של בדיקת הרוכשים.
אלכס מילר: אנחנו גם נסיים עם הנושאים שאתם בעצם מכינים, זאת אומרת הישיבה הבאה תהיה הישיבה עם שני כובעים: כובע אחד זה הנושא שהוסף וכובע שני זה על הסעיפים שאתם עדיין צריכים לסכם ביניהם.
אלכס מילר: זה אומר שבשבוע הבא או עוד שבועיים אנחנו מסיימים את הצעת החוק על כל הרכביה.
אלכס מילר: בבקשה, בואי תתחילי קודם כל עם הנושא שהשרה התייחסה אליו.
הדס פרבר: אני רוצה רגע להתחיל במה שהופיע בהצעת החוק בכחול.
הדס פרבר: הצעת החוק בכחול אמרה שתהיה בדיקה של עבר פלילי לשופטים ולראשי מוסדות השיפוט.
הדס פרבר: הבדיקה תיעשה על ידי משרד הספורט.
הדס פרבר: איגודי הספורט אמרו שלפי הבנתם הם אינם יכולים לקבל את זה שמשרד הספורט בודק.
הדס פרבר: הם רוצים שהסמכות הזאת תהיה בידיהם.
הדס פרבר: משרד המשפטים מתנגד להעברת המרשם הפלילי לגופים פרטיים, וזאת היתה המחלוקת שעמדה בפני הוועדה בדיון הקודם.
הדס פרבר: בעקבות הישיבה של אתמול, היתה התפתחות שאני אגדיר פחות או יותר מה העקרונות שמוסכמים וגם קצת מה המחלוקות.
הדס פרבר: קודם כל, לבקשת איגודי הספורט, יש בקשה להרחיב את הבדיקה גם לנושאי משרה בהתאחדויות ובאיגודים וגם לרוכשי הקבוצות.
הדס פרבר: אני אזכיר שהיום, ברגע שהאיגודים וההתאחדויות מקבלים תמיכה מהמשרד, - - -
אלכס מילר: רוכשי הקבוצות או הבעלים?
הדס פרבר: הרוכשים.
הדס פרבר: כיוון שהאיגודים וההתאחדויות מקבלים תמיכה מהמשרד, חל פה גם נוהל תמיכות של הממשלה, גם הנחיית היועץ המשפטי לממשלה.
הדס פרבר: אסור לתת תמיכה לגוף שבהנהלתו יושבים בעלי עבר פלילי.
אלכס מילר: באיזה תחומים?
הדס פרבר: אם אני זוכרת נכון, הניסוח הוא עבירה שיש עימה קלון.
אלכס מילר: זה גם כאשר העבר הוא נגיד לא ממדינת ישראל?
הדס פרבר: עקרונית כן.
הדס פרבר: לפי פסיקת בתי המשפט העליון, יש איזה שהיא מערכת של נסיבות שצריך לבחון, כלומר מה העבירה, מה נסיבותיה, באיזה נסיבות היא נעברה.
אלכס מילר: זאת אומרת, אם רוכש קבוצה, יש לו הרשעה שלא הורשע בישראל, הורשע במדינה אחרת, אתם גם כן יכולים על פי הדבר הזה להתייחס לעניין.
אלכס מילר: מה שקורה מחוץ לישראל, יכול להיות שעבירות מסוימות שהורשע שם, שם אין דבר כזה קלון או שיש קלון, אני לא יודע איך זה עובד בכל מדינה והמערכת המשפטית משלהם, אבל בישראל אתם צריכים להתייחס לזה.
הדס פרבר: מתייחסים לזה בכפוף לערכים של מדינת ישראל.
הדס פרבר: הדוגמא שניתנה בפסיקה, היא אותם פעילי עלייה שיש להם הרשעות בארצות המוצא שלהם.
הדס פרבר: אנשים הורשעו בעבירות סמים או בעבירות שכמובן אנחנו כמדינת ישראל לא יכולים לקבל אותן כרלוונטיות.
הדס פרבר: אנשים שבבגידה במדינות ערב.
הדס פרבר: הדוגמא הזאת ניתנת בפסיקה למקרים שהרשעה, לפעמים גם הרשעה בדברים מאוד חמורים, לא נחשבת כעילת פסילה, כי ברור לנו שאו שהמדינות האלה הן לא דמוקרטיות, או שהעבירה היא לא עבירה, או שבכלל מבחינת שיקולים של מדינת ישראל, אנחנו לא יכולים לפסול אנשים כאלה.
הדס פרבר: הדוגמא תמיד ניתנת-מנחם בגין, יצחק שמיר, אנשים שהיו להם הרשעות בתקופת ממשלת המנדט, שנחשבו פושעים, עבריינים נמלטים.
הדס פרבר: כמובן שזה לא פוסל אותם במדינת ישראל של היום.
הדס פרבר: אז השאלה היא תמיד בבדיקת הנסיבות, מי המדינה הזאת, האם היא מדינה דמוקרטית עם בתי משפט עצמאיים.
הדס פרבר: צריך פה לבדוק את מכלול הנסיבות: באיזה גיל נעברה העבירה, מי הבן אדם, מה הוא עשה, כמה שנים עברו.
אלכס מילר: ההבהרה שרציתי לשמוע, שזה לא כפוף להרשעות בישראל.
הדס פרבר: זה כפוף לזה, וכמובן בדיקה באיזו מדינה מדובר ומה האישום שבו מדובר.
אלכס מילר: אני מתכוון גם לעניין של הבעלים, כי בעתיד יכול להיות שמי שבעצם רוכש קבוצה כזו או אחרת, הוא לא אזרח מדינת ישראל, אז כמובן שבעצם העניין הפלילי לא יוכל להיות חלק מהעניין של מה שקורה כאן בארץ, אבל תצטרכו לבדוק גם את מה שקורה עם אותו אדם איפה שהוא אזרח.
הדס פרבר: הפסיקה מפרטת רשימה מאוד ארוכה של שיקולים, שהיא לא רשימה סגורה.
הדס פרבר: יש שם לפחות עשרה, שניים עשר שיקולים שפורטו בפסיקה לעניין הזה, וזאת לא רשימה סגורה.
הדס פרבר: בכל מקרה, לא ההרשעה עצמה, אלא נסיבותיה זה מה שחשוב.
הדס פרבר: מצד אחד הוסכם עם נציגי הספורט שתהיה הרחבה של הגורמים שתיערך לגביהם בדיקה.
הדס פרבר: היתה איזה שהיא הסכמה עם משרד המשפטים, שזה לא חייב להיות עובד משרד הספורט.
הדס פרבר: זה יכול להיות גוף חיצוני בתנאי שהוא יהיה גוף ציבורי.
הדס פרבר: אנחנו כרגע מתווכחים או מנסים להגיע לאיזה שהיא הסכמה לגבי השאלה מה המאפיינים של הגוף הזה.
הדס פרבר: היו בישיבה אורי שילוש, יושב פה, משה אביבי, היועץ המשפטי של ההתאחדות לכדורגל, עורך דין קרמר מטעם איגוד הכדורסל.
הדס פרבר: הוזמן גם עורך עטר, שלא יכול היה להגיע.
הדס פרבר: הבקשה היתה שהגורם הבודק יהיה נשיא בית הדין העליון של ההתאחדויות הרלוונטיות.
הדס פרבר: אנחנו כרגע מנסים לגבש איזה שהיא הסכמה בדיוק מי הגורם הזה.
הדס פרבר: לפחות מה שמוסכם, הוא שיהיה מדובר בגורם ציבורי, שהמטרה שלו תהיה לפעול לטובת ההגנה על הספורט בישראל לטובת שמירה על האינטרס הציבורי, על טוהר המידות של הספורט בישראל.
הדס פרבר: זה יהיה גורם שהוא יהיה עצמאי ושאמור לפעול לטובת האינטרס הציבורי.
אלכס מילר: אתם בקשר עם רשם העמותות על העניין הזה?
הדס פרבר: לא על העניין הזה.
אלכס מילר: אני אסביר.
אלכס מילר: אני עכשיו רוצה לפתוח עמותת ספורט.
אלכס מילר: אני הולך להיות הבעלים של העמותה.
אלכס מילר: אני הולך לרשם העמותות, מגיש בקשה לפתיחת עמותה, שהיא עמותת ספורט.
אלכס מילר: לפי רשם העמותות, הוא בודק את מה שהוא בודק.
אלכס מילר: אתם עכשיו מכניסים סעיף מסוים, שאם נגיד לי יש איזה שהיא הרשעה פלילית, אני לא יכול להיות בעלים של העמותה.
אלכס מילר: איך בעצם הסינרגיה הזאת צריכה לעבוד בפועל?
והספורט לבנת: מדובר על העברת זכויות, לא על בעלים של עמותה.
הדס פרבר: רשם העמותות, היום יש סעיף שמדבר על עבר פלילי של בעלי העמותה.
הדס פרבר: רשם העמותות כגוף ממשלתי יהיה זכאי גם אחרי, גם לפי המדיניות שלהם, לקבל מידע מהמרשם הפלילי.
הדס פרבר: רשם העמותות כפוף לעקרונות של רשם העמותות, והם עקרונות כלליים לכל העמותות.
הדס פרבר: יש אינטרסים ספציפיים לספורט בישראל, והשיקולים יכולים להיות שונים.
הדס פרבר: יכול להיות בן אדם שיורשע בעבירה, שמותר יהיה לו לפתוח עמותה בכל תחום אחר.
הדס פרבר: לא יהיה מותר לו לפתוח עמותה בתחום הספורט.
מירב ישראלי: לכן את תצטרכי ליצור זיקה.
מירב ישראלי: את דיברת פה רק על העברת זכויות, אבל אין פה התייחסות להקמת עמותה חדשה שהגורם השולט בה הוא גורם עברייני.
מירב ישראלי: לכן יכול להיות שפשוט צריך יהיה ליצור זיקה, לקבוע כאן את העיקרון גם לגבי עמותות חדשות או תאגידים חדשים בכלל, וגם לגבי העברת שליטה בתאגידים קיימים, וליצור את הזיקות המתאימות לחוקי התאגידים ה אחרים.
אלכס מילר: אני מציע שלישיבה הבאה גם נזמין את רשם העמותות.
אלכס מילר: אני חושב שמשרד הספורט, הם מבחינתם תומכים בכל סעיף וסעיף.
אלכס מילר: יש לי פה סעיפים.
אלכס מילר: על מה אני יכול להצביע, מה שמבחינת
אלכס מילר: כם אין בעיה?
שרית שפיגלשטיין: מבחינתנו כרגע אפשר להצביע על הכחול.
שרית שפיגלשטיין: זאת אומרת, הנוסח של הכחול הוא הנוסח שמשקף.
שרית שפיגלשטיין: אני רוצה להביא לידיעת חברי הוועדה את הנושאים שמטרידים אותנו כמשרד המשפטים.
שרית שפיגלשטיין: חוק המרשם הפלילי בעצם מגן על החיסיון של המרשם הפלילי.
שרית שפיגלשטיין: הוא מגן על אינטרס אחד, שהוא מצד אחד הניהול של המרשם הפלילי, שהוא ניהול שנעשה היום על ידי משטרת ישראל, ומצד שני הוא מגן על הזכות של אדם שהורשע בפלילים או שיש לו איזה שהיא זיקה לפלילים, לרהביליטציה, לשוב לחיק החברה ולהיות מועסק.
שרית שפיגלשטיין: החוק בעצם כולל את כל האיזונים בין שני האינטרסים האלה, ובמסגרת האיזון הזה, אחד הנושאים שהחוק עומד עליהם, הוא מסירת המידע לגורמים שהם גורמים ציבוריים.
שרית שפיגלשטיין: לפני כשנתיים כונסה ועדה בראשות פרופסור, ועדת קנאי, ועדה שמונתה על ידי שר המשפטים וגם החליטה מה צריכים להיות השיקולים שינחו על הוספת גופים חדשים שיקבלו את המרשם הפלילי.
שרית שפיגלשטיין: דרך המלך היא ללא ספק קבלת המידע מהמרשם הפלילי ושקילו על ידי משרד הספורט.
שרית שפיגלשטיין: מאחר וכאן יש כל מיני קשיי שנובעים מהארגונים הבין לאומיים, ניסינו למצוא איזה שהוא פתרון יצירתי.